CELEX: 32015D2189
Language: bg
Date: 2015-11-25 00:00:00
Title: Решение за изпълнение (ЕС, Евратом) 2015/2189 на Комисията от 25 ноември 2015 година за разрешаване на Испания да не взема предвид определени категории сделки при изчисляването на базата за собствените ресурси от ДДС (нотифицирано под номер С(2015) 8179)

27.11.2015   
            
            
               BG
            
            
               Официален вестник на Европейския съюз
            
            
               L 312/23
            
         РЕШЕНИЕ ЗА ИЗПЪЛНЕНИЕ (ЕС, Евратом) 2015/2189 НА КОМИСИЯТА
   от 25 ноември 2015 година
   за разрешаване на Испания да не взема предвид определени категории сделки при изчисляването на базата за собствените ресурси от ДДС
   
      
         (нотифицирано под номер С(2015) 8179)
      
   
   (само текстът на испански език е автентичен)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Договора за създаване на Европейската общност за атомна енергия,
   като взе предвид Регламент (ЕИО, Евратом) № 1553/89 на Съвета от 29 май 1989 г. за окончателни унифицирани схеми за събирането на собствените ресурси, набирани от данък добавена стойност (1), и по-специално член 6, параграф 3, първо тире от него,
   след консултации с Консултативния комитет по собствените ресурси,
   като има предвид, че:
   
               (1)
            
            
               По силата на член 376 от Директива 2006/112/ЕО на Съвета (2) Испания може да продължи да освобождава от данък предоставянето на услугите, извършвани от автори, изброени в точка 2 от част Б от приложение X, и сделките, изброени в точки 11 и 12 от част Б от приложение X, в съответствие с условията, прилагани в тази държава членка на 1 януари 1993 г. Тези сделки трябва да бъдат взети предвид при определянето на базата за собствените ресурси от ДДС.
            
         
               (2)
            
            
               Испания поиска разрешение да не взема предвид услугите, предоставяни от автори, тъй като не може да изчисли точно базата за собствените ресурси от ДДС за сделките, посочени в точка 2 от част Б от приложение X към Директива 2006/112/ЕО. Съществува вероятност това изчисление да доведе до неоправдана административна тежест в сравнение с ефекта от тези сделки върху общата база за собствените ресурси от ДДС на Испания. Поради това на Испания следва да бъде разрешено да не взема предвид услугите, които се предоставят от автори.
            
         
               (3)
            
            
               От съображения за прозрачност и правна сигурност е целесъобразно прилагането на разрешението да бъде ограничено във времето,
            
         ПРИЕ НАСТОЯЩОТО РЕШЕНИЕ:
   Член 1
   За целите на изчисляването на базата за собствените ресурси от ДДС от 1 януари 2015 г. до 31 декември 2019 г. на Испания се разрешава да не взема предвид сделките, посочени в точка 2 (автори) от част Б от приложение X към Директива 2006/112/ЕО.
   Член 2
   Адресат на настоящото решение е Кралство Испания.
   
      Съставено в Брюксел на 25 ноември 2015 година.
      
         
            За Комисията
         
         Кристалина ГЕОРГИЕВА
         
            Заместник-председател
         
      
   
   
      (1)  ОВ L 155, 7.6.1989 г., стр. 9.
   
      (2)  Директива 2006/112/ЕО на Съвета от 28 ноември 2006 г. относно общата система на данъка върху добавената стойност (ОВ L 347, 11.12.2006 г., стр. 1).